ข้อบังคับกองบัญชาการตำรวจนครบาล ว่าด้วย แก้ไขเปลี่ยนแปลง การห้ามจอดรถ ในซอยราชวิถี 15 (ซอยเสนารักษ์) แขวงอนุสาวรีย์ชัยสมรภูมิ เขตราชเทวี กรุงเทพมหานคร พ.ศ. 2538

ข้อบังคับกองบัญชาการตำรวจนครบาล
ข้อบังคับกองบัญชาการตำรวจนครบาล
ว่าด้วย
แก้ไขเปลี่ยนแปลง การห้ามจอดรถ ในซอยราชวิถี ๑๕ (ซอยเสนารักษ์)
แขวงอนุสาวรีย์ชัยสมรภูมิ
เขตราชเทวี กรุงเทพมหานคร
พ.ศ.
๒๕๓๘
 

เนื่องด้วย ปัจจุบันสภาพการจราจรในซอยราชวิถี ๑๕
(ซอยเสนารักษ์) แขวงอนุสาวรีย์ชัยสมรภูมิ เขตราชเทวี กรุงเทพมหานคร ซึ่งเป็นซอยเชื่อมระหว่างถนนราชวิถี
กับ ถนนโยธี ติดขัดคับคั่งตลอดเวลา สาเหตุเนื่องจากซอยดังกล่าว มีสภาพพื้นผิวการจราจรคับแคบ
ประกอบกับมีผู้ใช้เส้นทางดังกล่าวเป็นจำนวนมาก ทำให้สภาพการจราจรไม่คล่องตัว

ฉะนั้น เพื่อความสะดวกและปลอดภัยในการจราจร อาศัยอำนาจตามความในมาตรา
๑๓๙ (๒) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ สั่ง ณ วันที่ ๒๘ เมษายน
พ.ศ. ๒๕๓๘ ที่แต่งตั้งผู้บัญชาการตำรวจนครบาล เป็นเจ้าพนักงานจราจรในเขตกรุงเทพมหานคร
จึงวางข้อบังคับไว้ ดังต่อไปนี้

ข้อ ๑ ข้อบังคับนี้เรียกว่า ข้อบังคับกองบัญชาการตำรวจนครบาล
ว่าด้วย แก้ไขเปลี่ยนแปลงการห้ามจอดรถ ในซอยราชวิถี ๑๕ (ซอยเสนารักษ์) แขวงอนุสาวรีย์ชัยสมรภูมิ
เขตราชเทวี กรุงเทพมหานคร พ.ศ. ๒๕๓๘

ข้อ ๒[๑]
ข้อบังคับนี้ให้ใช้บังคับตั้งแต่วันที่
๑๖ ตุลาคม พ.ศ. ๒๕๓๘ เป็นต้นไป

ข้อ ๓ ให้ยกเลิกข้อบังคับกองบัญชาการตำรวจนครบาล ว่าด้วย
การห้ามจอดรถในซอยราชวิถี ๑๕ (ซอยเสนารักษ์) แขวงอนุสาวรีย์ชัยสมรภูมิ เขตราชเทวี กรุงเทพมหานคร
พ.ศ. ๒๕๓๕ ฉบับลงวันที่ ๑๒ พฤศจิกายน พ.ศ. ๒๕๓๕

ข้อ ๔ ห้ามจอดรถทุกชนิดในซอยราชวิถี ๑๕ (ซอยเสนารักษ์)
ตั้งแต่ทางแยกถนนโยธี ถึง ทางแยกถนนราชวิถี ตั้งแต่เวลา ๐๖.๐๐  ๐๙.๐๐
น. และ ๑๕.๐๐  ๑๘.๐๐ น. ในช่วงเวลาที่จอดได้กำหนดการห้ามจอดสลับ
วันคู่  วันคี่

ข้อ ๕ ห้ามรถยนต์บรรทุก และรถยนต์บรรทุกคนโดยสารจอดในซอยราชวิถี
๑๕ (ซอยเสนารักษ์) ตั้งแต่ทางแยกถนนโยธี ถึง ทางแยกถนนราชวิถี ตลอดเวลาทั้ง ๒ ฝั่ง

ข้อ ๖ นับแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ และประกาศใดที่ขัดหรือแย้งกับข้อบังคับนี้


ประกาศ
ณ วันที่ ๒๖ กันยายน พ.ศ. ๒๕๓๘
พลตำรวจโท
โสภณ วาราชนนท์
ผู้บัญชาการตำรวจนครบาล
เจ้าพนักงานจราจรกรุงเทพมหานคร


































นันทนา/ผู้จัดทำ
๑๑ ตุลาคม ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๑๐๔ ง/หน้า ๑๐/๒ ตุลาคม ๒๕๔๙